**Қонуни Ҷумҳурии Тоҷикистон**

 **Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи тухмипарварӣ»**

**Моддаи 1.** Ба Қонуни Ҷумҳурии Тоҷикистон «Дар бораи тухмипарварӣ» аз 5 январи соли 2008 (Ахбори Маҷлиси Олии Ҷумҳурии Тоҷикистон, с. 2008, №1, қ. 2, мод. 20; с. 2015, №11, мод. 959) тағйиру иловаҳои зерин ворид карда шаванд:

1. Аз матни моддаи 3 калимаи «(Сарқонуни)» хориҷ карда шавад.

2. Дар қисми дуюми моддаи 6, қисми сеюми моддаи 7, қисми дуюми моддаи 8, қисми дуюми моддаи 9, қисми дуюми моддаи 10, қисми дуюми моддаи 11, қисмҳои чорум ва панҷуми моддаи 16, матни моддаи 17, қисми якуми моддаи 18, қисми сеюми моддаи 19, қисмҳои якум ва дуюми моддаи 20, қисми чоруми моддаи 211, қисми сеюми моддаи 22, қисми сеюми моддаи 23, қисми панҷуми моддаи 26 калимаҳои «мақоми ваколатдори давлатии идоракунӣ дар соҳаи кишоварзӣ» ба калимаҳои «мақоми ваколатдори давлатӣ дар соҳаи кишоварзӣ» иваз карда шаванд.

3. Дар моддаи 14:

- дар қисми якум калимаи «қаламрави» ба калимаи «ҳудуди» иваз карда шавад;

- дар қисми дуюм калимаҳои «мақоми давлатии санҷиш ва бақайдгирии навъҳо» ба калимаҳои «мақоми ваколатдори давлатӣ дар соҳаи кишоварзӣ» иваз карда шаванд;

- дар қисми сеюм калимаҳои «нашрияи расмии мақоми ваколатдори давлатии идоракунӣ» ба калимаҳои «нашрия ва сомонаи мақоми ваколатдори давлатӣ» иваз ва калимаҳои «ба шабакаи интернет» хориҷ карда шаванд.

4. Дар қисмҳои дуюм, сеюм, чорум ва панҷуми моддаи 141 калимаҳои «мақоми давлатии санҷиш ва бақайдгирии навъҳо», «Мақоми давлатии санҷиш ва бақайдгирии навъҳо», «шабакаи интернет» ва «мақоми ваколатдори давлатии идоракунӣ дар соҳаи кишоварзӣ» мувофиқан ба калимаҳои «мақоми ваколатдори давлатӣ дар соҳаи кишоварзӣ», «Мақоми ваколатдори давлатӣ дар соҳаи кишоварзӣ», «сомонаи расмӣ» ва «мақоми ваколатдори давлатӣ дар соҳаи кишоварзӣ» иваз карда шаванд.

5. Дар сархатҳои дуюм ва сеюми қисми якуми моддаи 142 калимаҳои «қаламрави» ва «мақоми ваколатдори давлатии идоракунӣ дар соҳаи кишоварзӣ» мувофиқан ба калимаҳои «ҳудуди» ва «мақоми ваколатдори давлатӣ дар соҳаи кишоварзӣ» иваз карда шаванд.

6. Дар қисми дуюми моддаи 21 калимаҳои «мақоми ваколатдори давлатии идоракунӣ дар соҳаи кишоварзӣ» ба калимаҳои «мақоми ваколатдори давлатӣ дар соҳаи бехатарии озуқаворӣ» иваз карда шаванд.

7. Дар матни моддаи 212 калимаҳои «мақоми давлатии санҷиш ва бақайдгирии навъҳо» ба калимаҳои «мақоми ваколатдори давлатӣ дар соҳаи кишоварзӣ» иваз карда шаванд.

8. Моддаҳои 24 ва 25 дар таҳрири зерин ифода карда шаванд:

«**Моддаи 24. Сертификатсияи тухмӣ**

Мақоми ваколатдори давлатӣ дар соҳаи бехатарии озуқаворӣ нақшаи сертификатсияи тухмиро барои намудҳои растаниҳои сертификатсияшаванда муайян менамояд.

Ҳар як маҷмӯи тухмӣ, ки барои фурӯш пешбинӣ шудааст, бояд сертификатсия карда шавад.

Сертификатҳои тасдиқкунандаи навъ ва сифати тухмӣ барои ҳар як маҷмӯи тухмӣ бо тартиби муқаррарнамудаи санадҳои меъёрии ҳуқуқии Ҷумҳурии Тоҷикистон дода мешаванд.

**Моддаи 25. Шаҳодатномаи навъ ва сифати тухмӣ**

Шаҳодатномаи навъ ва сифат ба тухмии аслӣ, элита ва репродуксионӣ дар асоси ташхиси лабораторӣ бо тартиби муқаррарнамудаи санадҳои меъёрии ҳуқуқии Ҷумҳурии Тоҷикистон дода мешавад.».

9. Дар моддаи 27:

- дар қисми якум калимаи «иҷозатномаи» ба калимаи «иҷозати» иваз карда шавад;

- дар қисми шашум калимаҳои «иҷозатномаи» ва «мақоми ваколатдори давлатии карантини растаниҳо» мувофиқан ба калимаҳои «иҷозати» ва «мақоми ваколатдори давлатӣ дар соҳаи бехатарии озуқаворӣ» иваз карда шаванд;

- дар қисми ҳафтум калимаҳои «иҷозатномаи» ва «мақоми ваколатдори давлатии идоракунӣ дар соҳаи кишоварзӣ» мувофиқан ба калимаҳои «иҷозати» ва «қонунгузории Ҷумҳурии Тоҷикистон» иваз карда шаванд;

- дар қисми ҳаштум калимаҳои «мақоми ваколатдори давлатии идоракунӣ дар соҳаи кишоварзӣ» ба калимаҳои «мақоми ваколатдори давлатӣ дар соҳаи бехатарии озуқаворӣ» иваз карда шаванд.

10**.** Моддаи 29 дар таҳрири зерин ифода карда шавад:

«**Моддаи 29. Мақомоти ваколатдори давлатӣ дар соҳаи тухмипарварӣ**

Мақомоти ваколатдори давлатӣ дар соҳаи кишоварзӣ ва бехатарии озуқаворӣ мақомоти ваколатдори давлатӣ дар соҳаи тухмипарварӣ мебошанд.».

11. Сархати дуюми моддаи 291дар таҳрири зерин ифода карда шавад:

«- тасдиқ намудани барномаҳои рушди соҳаи тухмипарварӣ;».

12**.** Моддаи 292 дар таҳрири зерин ифода карда шавад:

«**Моддаи 292. Ваколатҳои мақоми ваколатдори давлатӣ дар соҳаи кишоварзӣ дар самти тухмипарварӣ**

Мақоми ваколатдори давлатӣ дар соҳаи кишоварзӣ дар самти тухмипарварӣ дорои ваколатҳои зерин мебошад:

- амалисозии сиёсати давлатӣ дар соҳаи тухмипарварӣ;

- таҳия ва барои тасдиқ ба Ҳукумати Ҷумҳурии Тоҷикистон пешниҳод намудани барномаҳои рушди соҳаи тухмипарварӣ;

- тасдиқи нақшаи истеҳсоли тухмии растаниҳо;

- таҳия ва тасдиқи тартиби фаъолият дар соҳаи тухмипарварӣ;

- таъмини тасвиби расмии дастовардҳои нави селексионӣ дар соҳаи тухмипарварӣ, баҳисобгирии истеҳсоли тухмии растаниҳо;

- таҳлил ва мониторинги фаъолияти хоҷагиҳои тухмипарварӣ дар самти истеҳсоли тухмӣ;

- муайян намудани тартиби истифодаи навъҳои тухмии растаниҳои ба Феҳристи давлатии навъҳо дохилкарданашуда;

- бо тартиби муқарраргардида амалӣ намудани содирот ва воридоти тухмии растаниҳо;

- амалӣ намудани ҳамкории байналмилалӣ дар соҳаи тухмипарварӣ, тибқи қонунгузории Ҷумҳурии Тоҷикистон;

- амалӣ намудани ваколатҳои дигари пешбининамудаи қонунгузории Ҷумҳурии Тоҷикистон.».

13. Моддаи 293 бо мазмуни зерин илова карда шавад:

«**Моддаи 293. Ваколатҳои мақоми ваколатдори давлатӣ дар соҳаи бехатарии озуқаворӣ дар самти тухмипарварӣ**

Мақоми ваколатдори давлатӣ дар соҳаи бехатарии озуқаворӣ дар самти тухмипарварӣ дорои ваколатҳои зерин мебошад:

- амалӣ намудани назорат ва танзими фаъолият дар соҳаи тухмипарварӣ;

- сертификатсияи тухмии ба фурӯш пешниҳодшуда, назорати кишти навъи тухмӣ дар саҳро ва қитъаҳои санҷишӣ, ташхиси лаборатории сифати навъӣ ва киштбобии тухмӣ;

- амалӣ намудани фаъолияти ташкилию методӣ, назорати таъмини риояи стандартҳои давлатӣ ва қоидаҳои байналмилалӣ дар соҳаи тухмипарварӣ;

- назорати содирот ва воридоти тухмии растаниҳо;

- муқаррар намудани меъёрҳои илман асоснокшудаи сифати тухмӣ ва таҷҳизоти техникии ташхиси сифати тухмӣ;

- муқаррар намудани тартиби истифодаи борҷомаю воситаҳои борбандӣ, тамға, нигоҳдорӣ ва интиқоли тухмии растаниҳо;

- амалӣ намудани ҳамкории байналмилалӣ оид ба назорати фаъолият дар соҳаи тухмипарварӣ, тибқи қонунгузории Ҷумҳурии Тоҷикистон;

- амалӣ намудани ваколатҳои дигари пешбининамудаи қонунгузории Ҷумҳурии Тоҷикистон.».

14. Дар номи моддаи 293 рақами «293» ба рақами «294» иваз карда шавад.

15. Дар моддаи 30:

- дар қисми якум калимаҳои «мақоми ваколатдори давлатии санҷиш ва бақайдгирии навъҳо» ба калимаҳои «мақоми ваколатдори давлатӣ дар соҳаи кишоварзӣ» иваз карда шаванд;

- дар қисми дуюм калимаҳои «мақоми ваколатдори давлатии назорат ва сертификатсияи тухмӣ» ба калимаҳои «мақоми ваколатдори давлатӣ дар соҳаи бехатарии озуқаворӣ» иваз карда шаванд.

16. Моддаи 31 дар таҳрири зерин ифода карда шавад:

**«Моддаи 31. Назорати давлатӣ дар соҳаи тухмипарварӣ**

Роҳбарон ва кормандони дахлдори мақомоти ваколатдори давлатӣ дар соҳаи бехатарии озуқаворӣ фаъолияти худро дар самти тухмипарварӣ тибқи Қонуни мазкур ва дигар санадҳои меъёрии ҳуқуқии Ҷумҳурии Тоҷикистон амалӣ менамоянд.».

17. Моддаи 311 бо мазмуни зерин илова карда шавад:

**«Моддаи 311. Санҷиши фаъолияти субъектҳои хоҷагидорӣ дар соҳаи тухмипарварӣ**

Санҷиши фаъолияти субъектҳои хоҷагидорӣ дар соҳаи тухмипарварӣ бо тартиби пешбининамудаи Қонуни Ҷумҳурии Тоҷикистон «Дар бораи санҷиши фаъолияти субъектҳои хоҷагидор» амалӣ карда мешавад.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 3 январи соли 2024, № 2029**

**Қарори**

**Маҷлиси миллии**

**Маҷлиси Олии Ҷумҳурии Тоҷикистон**

**Дар бораи Қонуни Ҷумҳурии Тоҷикистон**

**«Оид ба ворид намудани тағйиру иловаҳо ба Қонуни**

**Ҷумҳурии Тоҷикистон «Дар бораи тухмипарварӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи тухмипарварӣ» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон Рустами Эмомалӣ**

**ш. Душанбе, 27 декабри соли 2023, № 451**

**Қарори**

**Маҷлиси намояндагони**

**Маҷлиси Олии Ҷумҳурии Тоҷикистон**

**Дар бораи қабул кардани Қонуни Ҷумҳурии Тоҷикистон**

**«Оид ба ворид намудани тағйиру иловаҳо ба Қонуни**

**Ҷумҳурии Тоҷикистон «Дар бораи тухмипарварӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи тухмипарварӣ» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 1 ноябри соли 2023, № 1152**